Subbaraman Vijayalakshmi. Subbaraman Vijayalakshmi (1979-yil 25-martda tugʻilgan) — FIDE xalqaro usta (IM) va ayol grossmeyster (WGM) unvonlariga ega boʻlgan hindistonlik shaxmatchi, oʻz mamlakatida ushbu unvonlarga erishgan birinchi ayol shaxmatchi. U shaxmat olimpiadalarida Hindiston sharafi uchun boshqa har oʻyinchilarga qaraganda koʻproq medal qoʻlga kiritgan. U deyarli barcha milliy yosh toifalarida, jumladan, kattalar unvonlariga ham erishgan. Shaxsiy hayoti. Madrasda tugʻilgan Subbaraman Vijayalakshmi, oʻyinni otasidan oʻrgangan. U hindistonlik grossmeyster Sriram Jhaga turmushga chiqqan. Uning opa-singillari Subbaraman Meenakshi (1981-yilda tugʻilgan, WGM) va S. Bhanupriya ham shaxmatchilardir. Karyerasi. Uning birinchi turniri 1986-yilda Tal Chess Open turnirida boʻlib oʻtgan. 1988 va 1989-yillarda u 10 yoshgacha boʻlgan qizlar toifasida Hindiston chempionatida gʻolib chiqdi. Shuningdek, U12 toifasida u ikki marta gʻalaba qozondi. Madrasdagi Zone turnirida (1995) u ikkinchi oʻrinni qoʻlga kiritgan. U 1997-yilda Tehronda, 1999-yilda Mumbayda oʻtkazilgan Osiyo mintaqasi turnirida gʻolib boʻlgan. 1996-yilda Kalkuttada u ayollar oʻrtasidagi Hamdoʻstlik oʻyinlarida chempion boʻldi, 2003-yilda Mumbayda yana bir bor bu unvonni qoʻlga kiritdi. Vijayalakshmi 1995 (Madras), 1996 (Kolkata), 1999 (Kojikode), 2000 (Mumbay), 2001 (Yangi Dehli) va 2002 (Lakhnau)-yillarda Hindiston ayollar chempionatida gʻolib boʻlgan. 1998-yilda Hindiston terma jamoasi bilan ayollar shaxmat olimpiadasida qatnashgan. 2000-yilda Istanbulda boʻlib oʻtgan 34-shaxmat Olimpiadasida qatnashgan, 2002-yilda Bledda birinchi doskadagi chiqishi uchun kumush medalga sazovor boʻldi. 2007-yilda u Italiyaning Kutro shahridagi Leonardo di Bona memorialida gʻoliblik shoxsupasiga koʻtariladi. 1996-yilda Chennayda boʻlib oʻtgan FIDE mintaqaviy turniridagi natijasi tufayli u ayol xalqaro usta (WIM) unvoniga sazovor boʻldi. 2001-yilda u ayol grossmeyster (WGM) unvoniga erishgan birinchi hindistonlik boʻldi. 2000-yilgi Shaxmat Olimpiadasidagi natijalari tufayli u xalqaro usta (IM) unvoniga ham erishdi. U IMga aylangan birinchi hind ayol shaxmatchisi boʻldi. 2006-yilda Kalamariyada u grossmeysterlik darajasiga erishdi, shuningdek, 2007-yilda Cutroda ham gʻalabaga erishgan. 2005-yil iyul oyida u Biel Accentus Ladies turnirida iishtirok etib, u yerda 6½ ochko bilan ikkinchi oʻrinni egalladi, bu tay -brekda Vijayalakshmini magʻlub etgan Almira Skripchenko bilan bir xildagi hisob koʻrsatkichi edi. Germaniyada u 2006-yilda Nyurnbergda boʻlib oʻtgan LGA Open musobaqasida qatnashgan va 2006—2007-yillarda NRW musobaqasida "Brackweder SC" uchun oʻynagan. 2016-yilda Vijayalakshmi 8-chi Chennai ochiq chempionatida rossiyalik grossmeyster Boris Grachev bilan ketma-ket 2-3-oʻrinlarni egalladi. Mukofotlar va eʼtirof. 2001-yilda Hindiston hukumati unga Arjuna mukofotini berdi.